สวัสดีค่ะ คือตอนนี้มีหนูมีอาการคันรอบอวัยวะเพศ แต่ไม่ได้เจ็บปวดอะไรเวลาปัสสาวะ และมีตกขาวเป็นสีขาวข้นคล้ายแป้งเปียก ไม่เหนียว กลิ่นไม่แรง แต่ไม่มากเป็นก้อนเล็กติดอยู่ อยากทราบว่าเกิดจากอะไรแล้วจะรักษายังไงค่ะ ขอบค่ะ
สวัสดีค่ะ อาการคันและมีตกขาวผิดปกติ อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดถ้าเป็นตกขาวสีขาวเป็นก้อนคล้ายแป้งเปียก น่าจะคล้ายกับเป็นเชื้อรามากที่สุดค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ เพื่อรับยาฆ่าเชื้ออย่างเหมาะสม